 Xeerka iyo sharciga uu dhigtay Kulmiye waa uu u ogalaanayaa inuu isa soo sharaxo oo wax u diidayaa ma jiro, waa laga yaabaa in mararka qaarkood la yidhaahdo xal waxa loo arkaa in sidaas la yeelo oo qoladaas sidaas loo daayo, taasi waa wax xal ah ee laakiin sharcigii waxba kamay badalin, sharcigana halka laga badalaa waa marka shirweynaha laysugu yimaado, laakiin xalna waa uu jiraa, oo Muuse Biixina waxa la tartamaayay Cabdicasiis oo waxa la yidhi uga hadh, Cabdicasiisna sidii ayuu kaga hadhay, laakiin waa laga yaabaa rag qarsoonaa oo aan markii hore la arkayn inay isa soo taagaan, markaas haday kuwaasi isa soo taagaan ma sidii barigii Udub qoorta nalooga qabtay ayaa looga qaban doonaa, maya ayaan leeyahay, waxaan filayaa in uu ka dimuqraadiyad dheeryahay xisbiga Kulmiye tii Udub markaanu ahayn ee qoorta layska qabanaayay,waxa laga yaabaa in kii loo daayayba codka ka helo hadaan sidaas Xasan aanu isa sii muujin oo uu noqdo uun mid meesha ka dhex kaca, waayo waxani waxay u baahan yihiin in aad olole sii gasho, inaad isa sii sheegto inaad musharax tahay, hadaanu Xasan isa sii sheegin oo maalintaas uu shirka uu ka dhex kaco inteenanba fajiciso ayay ku noqon lahayd, markaas si aynu u codaynaba maynaan garnee. 